Diari Oficial de la Generalitat Valenciana


Sumari del DOGV 3188, del 20-02-1998 (1998/783)

INSTRUCCIÓ de 14 de gener de 1998, de la Direcció General per a la Racionalització del Sector Públic, sobre el procediment a seguir per a la coordinació dels processos de racionalització i privatització del sector públic valencià.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/783


Data del document
:   14-01-1998

Organisme emissor
:   Conselleria de Presidència

Tipus de document
:   Instrucció

INSTRUCCIÓ de 14 de gener de 1998, de la Direcció General per a la Racionalització del Sector Públic, sobre el procediment a seguir per a la coordinació dels processos de racionalització i privatització del sector públic valencià. [1998/X783]
  
El Decret 316/1997, de 24 de desembre, del Govern Valencià, regula les funcions de la Comissió Interdepartamental per a la Racionalització del Sector Públic, en l'àmbit de la Generalitat Valenciana, i de la Direcció General per a la Racionalització del Sector Públic, en la coordinació dels processos de racionalització i privatització del sector públic valencià.
  
La política de racionalització del sector públic valencià exigeix un enfocament ampli des d'una perspectiva jurídica, econòmica, financera i social. Per a elaborar les línies bàsiques tendents a la racionalització d'aquest sector, i proposar al president de la Generalitat els plans concrets i necessaris, es requereix una actuació conjunta i coordinada de tots els departaments del Govern Valencià.
  
A tal efecte, i d'acord amb l'article 1 del Decret 316/1997, els plans d'actuació concreta de cada conselleria, en matèria de privatització i racionalització del sector públic valencià, hauran de posar-se en coneixement de la Comissió Interdepartamental per a la Racionalització del Sector Públic en l'àmbit de la Generalitat Valenciana i comptar amb la seua autorització prèvia. Una vegada aprovats, l'article 2 i 3 estableixen que correspon realitzar el seguiment a la Direcció General per a la racionalització del sector públic, que informarà a la Comissió, a fi que aquesta última supervise en última instància tots els processos.
  
D'altra banda, el Decret 249/1997, de 23 de setembre, del Govern Valencià, regula la Comissió Interdepartamental per a la Racionalització del Sector Públic, en l'àmbit de la Generalitat Valenciana.
  
A fi de determinar el procediment aplicable per a obtindre l'autorització i realitzar el seguiment dels processos d'actuació concreta en matèria de racionalització i privatització, així com l'elaboració del corresponent informe de la Direcció General per a la Racionalització del Sector Públic davant de la Comissió, i a l'empara d'allò previst en la disposició final primera del Decret 316/1997, de 24 de desembre, resulta convenient dictar les següents instruccions:
  
Primera. Àmbit subjectiu d'aplicació
  
Conforme a l'article 1 del Decret 316/1997, de 24 de desembre, del Govern Valencià, aquesta resolució serà d'aplicació a totes les conselleries.
  
A fi de fer més operatius, i agilitar els procediments regulats en aquesta Instrucció, l'òrgan directiu de relació amb la Direcció General per a la Racionalització del Sector Públic i, per tant, responsable del subministrament d'informació, serà en cada Conselleria el membre representant de la mateixa en la Comissió Interdepartamental per a la Racionalització del Sector Públic, en l'àmbit de la Generalitat Valenciana.
  
En el cas que un pla d'actuació/projecte tinga caràcter interdepartamental es considerarà, a tots els efectes, que existeixen tants òrgans directius responsables com a conselleries afectades
  
Segona. Àmbit objectiu d'aplicació
  
D'acord amb l'article 1 del Decret 316/1997, de 24 de desembre, del Govern Valencià, l'àmbit objectiu d'aplicació de aquesta resolució seran els plans d'actuació i els projectes concrets de cada conselleria sobre entitats autònomes, societats mercantils i restants entitats de dret públic de la Generalitat Valenciana dependents d'aquelles en matèria de racionalització i privatització d'aquest sector. Així com qualsevol iniciativa dirigida a la racionalització de l'administració de la Generalitat Valenciana.
  
A aquests efectes s'entenen inclosos, sense caràcter exhaustiu:
  
1. Tots els projectes i iniciatives en matèria de racionalització i privatització del sector públic empresarial de la Generalitat Valenciana en els seus aspectes jurídic, econòmic, financer i social
  
2. Tots els processos i iniciatives referents a la racionalització de l'administració pública, de la Generalitat Valenciana que afecten a:
  
· Millora de la gestió dels serveis públics
  
· Centralització en l'adquisició de béns i prestació dels serveis que minoren o disminuïsquen la despesa pública, sense minvar la qualitat d'aquests.
  
· Elaboració del suport jurídic necessari sobre les vies possibles o alternatives de millora en la gestió del servei públic.
  
· Valoració de les condicions de contractació, en el cas que es produïsca un canvi en la forma de gestió del servei.
  
Tercera. Procediment de les autoritzacions
  
L'òrgan directiu responsable de la conselleria respectiva trametrà les propostes de plans d'actuació/projectes a la Direcció General per a la Racionalització del Sector Públic, que com a Secretaria General de la Comissió, les elevarà a la Comissió Permanent, a fi d'avaluar la seua inclusió en l'ordre del dia de les reunions de la Comissió Interdepartamental per a la Racionalització del Sector Públic .
  
Aquestes propostes hauran d'anar acompanyades d'un informe en què s'especifique:
  
·Situació actual de l'objecte de proposta, en què es concrete el seu àmbit d'aplicació.
  
·Línies bàsiques del nou projecte.
  
·Anàlisi comparativa entre la situació actual de l'objecte de la proposta i el nou projecte, en què es detallen de forma quantitativa i qualitativa des de les millores administratives i de gestió a l'afectació de la reducció de la despesa o increment dels beneficis.
  
·Plànning d'actuació prevista.
  
Quan la informació remesa siga insuficient podrà sol·licitar-se una ampliació a l'òrgan directiu responsable. En el cas que la informació rebuda és deficitària, la Direcció General per a la Racionalització del Sector Públic tornarà l'expedient perquè siga complimentat, degudament, per l'òrgan directiu responsable.
  
Les propostes remeses de conformitat seran incloses en l'ordre del dia per a ser debatudes en la Comissió Interdepartamental per a la Racionalització del Sector Públic. Prèviament a la seua anàlisi en la citada Comissió, es realitzarà la presentació del projecte pel representant de la conselleria respectiva, a fi de sotmetre'l a la valoració, i en el seu cas consegüent aprovació.
  
Aprovat el pla/projecte per la Comissió Interdepartamental per a la Racionalització del Sector Públic, en l'àmbit de la Generalitat Valenciana, d'acord amb l'article 1 del Decret 316/1997, de 24 de desembre, del Govern Valencià, s'acordarà la seua elevació al president de la Generalitat, d'acord amb l'article 3.3 del Decret 249/1997, de 23 de setembre, del Govern Valencià.
  
La Direcció General per a la Racionalització del Sector Públic comunicarà amb posterioritat a la/es conselleria/es afectades que el pla d'actuació/projecte ha estat aprovat o, si fa el seu cas, rebutjat.
  
Quarta. Procediment de seguiment
  
Immediatament després de la comunicació de l'aprovació, l'òrgan directiu responsable de la conselleria tremetrà a la Direcció General per a la Racionalització del Sector Públic un informe, en què es detallaran cronològicament les fases del pla d'actuació/projecte de forma definitiva.
  
La Direcció General per a la Racionalització del Sector Públic, d'acord amb l'informe cronològic de la Conselleria, sol·licitarà els informes periòdics que considere pertinents, d'acord amb la temporalització del projecte. D'acord amb aquest timing, l'òrgan directiu responsable de la conselleria haurà de trametre els informes conclusius de cada una de les fases sol·licitades per la Direcció General per a la Racionalització del Sector Públic.
  
Aquests informes, juntament amb el correlatiu, realitzat a la Direcció General, s'elevaran a la Comissió Permanent per a valorar la seua inclusió en l'ordre del dia de la Comissió Interdepartamental per a la Racionalització del Sector Públic en l'àmbit de la Generalitat Valenciana, que supervisarà en última instància tots els projectes, d'acord amb l'article 2 del Decret 316/1997.
  
Per a la realització del seguiment dels projectes, la Direcció General per a la Racionalització del Sector Públic podrà convocar comissions tècniques, les quals estaran integrades per personal de la conselleria/es. implicades i/o dels seus òrgans vinculats, de la Direcció General per a la Racionalització del Sector Públic, i/o de qualsevol un altre tècnic expert en la matèria que es tracte.
  
Cinquena. Incidències
  
Les incidències que sorgisquen en l'execució dels plans d'actuació/projectes que puguen tindre transcendència, perquè alteren de forma substancial els terminis, els mitjans, l'objecte o les finalitats, hauran de comunicar-se immediatament a la Direcció General per a la Racionalització del Sector Públic.
  
La comunicació es realitzarà mitjançant escrit de l'òrgan directiu responsable, especificant-ne les causes, els aspectes afectats i les noves propostes. La Direcció General per a la Racionalització del Sector Públic haurà d'informar al respecte a la Comissió Permanent.
  
Sisena. Models
  
A fi de facilitar el procediment d'autorització, i el seguiment d'aquests processos, s'adjunten models que responen als projectes en curs (annex I) o a plans d'actuació/projectes de nova creació (annex II).
  
Aquests models es complimentaran i trametran per l'òrgan directiu responsable de la conselleria, en suport documental i informàtic, i en el termini establit per la Direcció General.
  
Setena. Disposició transitòria
  
Conforme a la disposició transitòria, els procediments iniciats abans de l'entrada en vigor del Decret 316/1997, de 24 de desembre, del Govern Valencià, hauran d'ajustar-se a allò previst en la clàusula quarta de aquesta resolució.
  
A l'objecte d'aplicar aquesta Disposició Transitòria, l'òrgan directiu, responsable de cada conselleria, haurà de trametre un informe cronològic de les fases dels projectes en curs, en matèria de racionalització i privatització, determinats conforme a la clàusula segona de aquesta Instrucció, durant el primer trimestre de 1998.
  
La Direcció General per a la Racionalització del Sector Públic, a la vista dels informes rebuts, sol·licitarà l'ampliació que considere necessària, conforme estableix la clàusula quarta de aquesta Instrucció.
  
Aquests informes, juntament amb el que elabore la Direcció General, s'elevaran a la Comissió Permanent, a fi d'impulsar la política de racionalització del sector públic valencià.
  
Vuitena
  
Quan d'acord amb la clàusula 5.3 del Decret 249/97, de 23 de setembre, el president de la Generalitat Valenciana sol·licite informe a la Comissió Interdepartamental sobre assumptes que afecten a la racionalització o privatització del sector públic valencià, el procediment a seguir serà el següent:
  
1. La Direcció General per a la Racionalització del Sector Públic sol·licitarà a la/es conselleria/es afectades tota la documentació necessària sobre els assumptes en qüestió.
  
2. Posteriorment, elevarà a la Comissió Permanents dits informes juntament amb el correlatiu, elaborat per la Direcció General, per a la seua inclusió en l'ordre del dia de la Comissió Interdepartamental per a la Racionalització del Sector Públic.
  
3. Una vegada debatut per la Comissió Interdepartamental, s'acordarà elevar-lo al president de la Generalitat Valenciana.
  
València, 14 de gener de 1998.- La directora general per a la Racionalització del Sector Públic: Blanca Martínez de Vallejo Fuster.
  
Annex I
  
Direcció General per a la Racionalització del Sector Públic
  
Projectes en curs de racionalització o privatització del Sector Públic.
  
Conselleria/es afectada/es:
  
Òrgan/s directiu/s responsable/s:
  
Nom del projecte en curs:
  
Objecte del projecte en curs:
  
·Privatització/Racionalització del Sector Públic Empresarial
  
- Entitat autònoma:
  
- Societat mercantil:
  
- Altra entitat de dret públic:
  
·Racionalització d'Administració Pública de la Generalitat Valenciana
  
Àrees afectades:
  
- Informàtica - Contractació - Personal
  
- Gestió econòmica - Altres (especifiqueu)
  
·Fases del projecte
  
·Timing del projecte
  
Data d'inici del projecte:
  
Data i signatura
  
Annex II
  
Direcció General per a la Racionalització del Sector Públic
  
Plans d'actuació/projectes de racionalització o privatització del Sector Públic.
  
Conselleria/es afectada/es:
  
Òrgan/s directiu/s responsable/s:
  
Nom del pla d'actuació/projecte :
  
Objecte del pla d'actuació/projecte:
  
·Privatització/Racionalització del Sector Públic Empresarial
  
- Entitat autònoma:
  
- Societat mercantil:
  
- Altra entitat de dret públic:
  
·Racionalització de l'administració Pública de la Generalitat Valenciana
  
Àrees afectades:
  
- Informàtica - Contractació - Personal
  
- Gestió econòmica - Altres (especifiqueu)
  
Fases del projecte
  
Timing del projecte